|  |  |
| --- | --- |
|  | **Szombathely Megyei Jogú Város****Közgyűlésének**Városstratégiai, Idegenforgalmi és Sport Bizottsága |
|

**K I V O N A T**

**a Városstratégiai, Idegenforgalmi és Sport Bizottság**

**2020. október 27-i nyilvános ülésének jegyzőkönyvéből**

**209/2020. (X.27.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság támogatja, hogy a Károlyi Antal utca – Mikes Kelemen utca útkereszteződés és a Károlyi Antal utca 7. szám előtti hulladékgyűjtő konténer közötti szakaszon a KRESZ 18. §. (1) bekezdés s) pontja (158/j. ábra) szerinti „X-jel” burkolati jel kerüljön felfestésre.
2. A Bizottság a Kárpáti Kelemen utca biztonságosabbá tétele érdekében a sebességcsökkentést célzó forgalomtechnikai beavatkozásokat a Homok úttól haladva, forgalomlassító küszöbbel, majd az útburkolat elhúzásával, valamint a mellékutak csatlakozásánál további elnyújtott 12-15 m hosszú forgalomlassító küszöbök építésével, a Rigóvölgyi út csatlakozása előtt a forgalomlassítás középsziget nélküli útburkolat elhúzásával támogatja.

A Bizottság felkéri a polgármestert, hogy az engedélyezési eljárást indítsa el.

1. A Bizottság egyetért a kijelölt gyalogos átkelőhelyek kialakításával a Körősi Csoma Sándor utcában a Szt. Gellért utcai, illetve a Váci Mihály utcában a Bem József utcai csomópontban.

A Bizottság felkéri a polgármestert, hogy a kijelölt gyalogos átkelőhelyek kiépítéséhez szükséges költségek megismeréséhez kérjen be indikatív árajánlatokat, amelyek a Bizottság 2021. februári ülésén kerüljenek bemutatásra.

A Bizottság felkéri a polgármestert, hogy vizsgálja meg a Bem József utca – Rohonci út csomópontnál a kerékpáros átvezetésnél, valamint a Kodály Zoltán utca – Váci Mihály utca csomópontban új gyalogátkelőhelyek kialakításának indokoltságát, a vizsgálat eredményét terjessze elő a Bizottság 2021. februári ülésére.

1. A Bizottság támogatja, hogy a Farkas Károly utca 83. szám északi telekhatárának vonalában a KRESZ 15. § (1) bekezdés a) pontja (60. ábra) szerinti „Megállni tilos” közúti jelzőtábla kerüljön kihelyezésre a KRESZ 15. § (7) bekezdés (63/a. ábra) szerinti kiegészítő közúti jelzőtáblával együtt, amely az útpadkán történő megállást is tiltja.
2. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 (a végrehajtásért: Kalmár Ervin, a Városüzemeltetési és Városfejlesztési Osztály vezetője)

**Határidő:** 1., 4. pont esetén: 2020. november 30.

 2. pont esetén: azonnal

 3. pont esetén: a Bizottság 2021. februári ülése

A kivonat hiteléül:

Szombathely, 2020. október 29.

 (: Hóbor Anita :)

jegyzőkönyvvezető